11. รายการระหว่างกัน

บริษัทฯได้ทำสัญญาเช่าอาคารพื้นที่ 640 ตารางเมตร พร้อมที่จอดรถจากบริษัท โลหการไทย จำกัด
ซึ่งเป็น Holding Company ถือหุ้นของบริษัทฯ ณ วันที่ 28 กุมภาพันธ์ 2550 จำนวน 41.89%
ของจำนวนหุ้นทั้งหมด โดยมีกรรมการร่วมกับบริษัทฯ เพื่อใช้เป็นที่ตั้งและสำนักงานของบริษัท
อายุสัญญาเช่าคราวละ 1 ปี ในอัตราค่าเช่าเดือนละ 80,000 บาท
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน

บริษัทฯ ได้ทำสัญญารับความช่วยเหลือทางเทคนิคฉบับใหม่กับ Mitsubishi Aluminum Co.,
Ltd. ซึ่งถือหุ้นของบริษัทฯ จำนวน 13.39% ของจำนวนหุ้นทั้งหมด มีอายุสัญญา 10 ปี นับแต่วันที่
27 ธันวาคม 2549 (ต่อเนื่องจากสัญญาเดิม)
โดยมีวัตถุประสงค์เพื่อรับการถ่ายทอดความรู้ด้านเทคนิคในการพัฒนาประสิทธิภาพการผลิต
และคุณภาพของผลิตภัณฑ์รวมทั้งคิดค้นผลิตภัณฑ์ใหม่ (New Product) อันประกอบด้วย
แผ่นอลูมิเนียมสำหรับระบายความร้อนในอุตสาหกรรมรถยนต์
แผ่นอลูมิเนียมชนิดใหม่สำหรับเครื่องปรับอากาศ และผลิตภัณฑ์อื่น ๆ ตามที่ตกลง
ทั้งนี้มีมูลค่าตอบแทนดังนี้

-   ค่าสิทธิเบื้องต้น (Innitisl Royalty) จ่ายปีละ 7 ล้านเยน ภายในสิ้นปี 2550-2552
    รวม 3 ปี แต่เมื่อปลายปี 2550
    ได้มีการตกลงเลื่อนการจ่ายค่าสิทธิเบื้องต้นนี้ออกไปจนกว่าจะได้มีการตกลงกำหนดการจ่ายกันใหม่

-   ค่าสิทธิรายเดือน (Fixed Monthly Royalty) จ่ายเดือนละ 500,000 บาท
    ต่อการส่งวิศวกร 2 คน มาประจำที่บริษัทฯ (ไม่รวมเงินเดือนและสวัสดิการอื่น ๆ)
    เท่าที่ยังคงทำงานที่บริษัทฯ

-   ค่าสิทธิต่อเนื่อง (Running Royalty) จ่ายเป็นรายไตรมาส 4.5 – 6 % ของ Roll
    Margin (ยอดขายหักราคาอลูมิเนียมอินกอท และ Premium) ตลอดอายุสัญญา

บริษัทฯ ได้ทำสัญญาการเป็นผู้จัดจำหน่ายฉบับใหม่ (Exclusive Distribution Agreement)
กับ Mitsubishi Group โดยแต่งตั้งให้ MALC-Thai Co., Ltd. เป็นผู้จัดจำหน่าย และ
Thai-MC Co., Ltd. เป็นผู้จัดจำหน่ายช่วง
เพื่อขยายฐานการจำหน่ายผลิตภัณฑ์แผ่นอลูมิเนียมไปยังลูกค้าญี่ปุ่น อายุสัญญา 10 ปี ในปี 2550
มีมูลค่ารายการรวม 6 ล้านบาท (ต่อเนื่องจากสัญญาเดิม) นับแต่วันที่ 27 ธันวาคม 2549
โดยมีเงื่อนไขการค้าโดยทั่วไปเช่นเดียวกับสัญญาเดิมในปี 2550 มีมูลค่ารายการรวม 868.6
ล้านบาท

บริษัทฯ ได้ทำสัญญาเช่าที่ดินด้านหน้าของที่ดินบริเวณโรงงานของบริษัทฯ รวมเนื้อที่ 9 ไร่
จากนางนิดา ชิตานนท์ ซึ่งถือหุ้นของบริษัทฯ ณ วันที่ 28 กุมภาพันธ์ 2550 จำนวน 2.49%
ของจำนวนหุ้นทั้งหมด และในฐานะเจ้าของกรรมสิทธิ์รวม เพื่อใช้ประโยชน์ในกิจการของบริษัทฯ
และที่จอดรถ อายุสัญญาเช่าคราวละ 1 ปี ในอัตราค่าเช่าเดือนละ 15,000 บาท
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด

บริษัทฯ ได้ซื้อเสาเข็มพร้อมบริการตอกจากบริษัท ยูไนเต็ดคอนสตรัคชั่นแมติเรียล จำกัด
ผู้ผลิตเสาเข็มโดยมีกรรมการร่วมกับบริษัทฯ
เพื่อใช้เป็นฐานรากของอาคารและเครื่องจักรเป็นครั้งคราวตามความจำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด
ในปี 2550 มีมูลค่ารายการรวม 0.16 ล้านบาท

บริษัทฯ ได้ว่าจ้างบริษัท นิติคาสติ้ง จำกัด ผู้รับจ้างผลิตงานเหล็ก โดยมีกรรมการร่วมกับบริษัทฯ
ให้ผลิตวัสดุใช้สิ้นเปลืองที่จำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด
ในปี 2550 มีมูลค่ารายการรวม 3.8 ล้านบาท

บริษัทฯ ได้ซื้อวัสดุใช้สิ้นเปลือง (ถุงมือ ผ้าปิดจมูกฯ) จากบริษัท สิริหทยานนท์ จำกัด
ผู้จำหน่ายวัสดุใช้สิ้นเปลือง โดยมีกรรมการร่วมกับบริษัทฯ ตามความจำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปเทียบเคียงราคาตลาด ในปี 2550
มีมูลค่ารายการรวม 8.2 ล้านบาท

บริษัทฯ ได้จำหน่ายผลิตภัณฑ์ให้กับบริษัท ไทยรีฟริเจอเรชั่น คอมโพเน้นท์ จำกัด ผู้ผลิตอุปกรณ์ตู้เย็น
มีกรรมการร่วมกับบริษัทฯ
ตามคำสั่งซื้อที่เป็นไปตามการดำเนินธุรกิจปกติและเงื่อนไขการค้าโดยทั่วไปเทียบเคียงราคาตลาด
ในปี 2550 มีมูลค่ารายการรวม 116.3 ล้านบาท

บริษัทฯ ได้ซื้อที่ดินข้างเคียงกับที่ดินของบริษัทฯ จากบริษัท นิติคาสติ้ง จำกัด
โดยมีกรรมการร่วมกับบริษัทฯ จำนวน 395 ตารางวา เป็นเงิน 2.76 ล้านบาท
เพื่อใช้เป็นสถานที่ตั้ง บ้านพักพนักงาน อาคารเก็บวัสดุอุปกรณ์ เศษวัสดุเหลือใช้และประโยชน์อื่น ๆ
ซึ่งเป็นราคาตลาดยุติธรรมตามที่ผู้ประเมินอิสระที่ได้รับความเห็นชอบจาก กลต. ได้ประเมินราคาไว้

บริษัทฯ ได้ซื้อที่ดินข้างเคียงกับที่ดินของบริษัทฯ จากบุคคลในตระกูลชัยเฉนียน
ซึ่งเป็นกรรมการและญาติสนิทของกรรมการ จำนวน 5 ไร่ 14 ตารางวา เป็นเงิน 14,098,000
บาท เพื่อใช้เป็นสถานที่ตั้ง บ้านพักพนักงาน อาคารเก็บวัสดุอุปกรณ์
เศษวัสดุเหลือใช้และประโยชน์อื่น ๆ
ซึ่งเป็นราคาตลาดยุติธรรมตามที่ผู้ประเมินอิสระที่ได้รับความเห็นชอบจาก กลต. ได้ประเมินราคาไว้

( ดูงบดุลและหมายเหตุประกอบงบการเงินประกอบ )